**PASŪTĪTĀJA IZPILDĪTĀJA**

līguma uzskaites Nr.1938 līguma uzskaites Nr. ---

**PAKALPOJUMU Līgums**

„Interneta pakalpojumu nodrošināšana”

Rīgā, 2017.gada 11.jūlijā

**Zāļu valsts aģentūra**, reģistrācijas numurs 90001836181, juridiskā adrese Jersikas iela 15, Rīga, turpmāk tekstā saukts **PASŪTĪTĀJS**, tās direktora Svena Henkuzena personā, kurš darbojas uz Zāļu valsts aģentūras nolikuma pamata, no vienas puses, un

**SIA “Lattelecom”**, reģistrācijas Nr.40003052786, juridiskā adrese Dzirnavu iela 105, Rīga, turpmāk tekstā saukts **IZPILDĪTĀJS,** tās pilnvarotās personas Ivara Dzalbes personā, kurš rīkojas uz 2017.gada 1.janvāra PILNVARAS Nr.28-7/4, pamata, no otras puses,

kopā tekstā sauktas – **Puses**, katrs atsevišķi – **Puse**, izsakot savu brīvi radušos gribu, bez maldiem, spaidiem un viltus, saskaņā ar iepirkuma „INTERNETA PAKALPOJUMU NODROŠINĀŠANA”, identifikācijas Nr. ZVA 2017/5, (turpmāk – **Iepirkums**) rezultātiem un IZPILDĪTĀJA Iepirkumāiesniegto piedāvājumu(turpmāk – **Piedāvājums**), noslēdz šo līgumu (turpmāk tekstā saukts – **Līgums**) ar šādiem nosacījumiem:

1. **LĪGUMA PRIEKŠMETS**
	1. PASŪTĪTĀJS pasūta, un IZPILDĪTĀJS saskaņā ar iesniegto Piedāvājumu, šī Līguma un tā pielikumu nosacījumiem un PASŪTĪTĀJA norādījumiem **sniedz PASŪTĪTĀJAM rezervēta publiskā Interneta tīkla pieslēguma** **pakalpojumus, turpmāk – Pakalpojums.**
	2. Pakalpojuma sniegšanas kārtība un Pakalpojuma apraksts ir noteikts Līguma pielikumā Nr.1 - Tehniskais piedāvājums, kas ir šī Līguma neatņemama sastāvdaļa.
	3. IZPILDĪTĀJS apņemas sniegt Pakalpojumu atbilstoši Tehniskajam piedāvājumam, Finanšu piedāvājumam (Līguma Pielikums Nr.2), šī Līguma nosacījumiem un PASŪTĪTĀJA norādījumiem PASŪTĪTĀJA adresē un telpās: Jersikas ielā 15, Rīgā, Latvijā.
	4. PASŪTĪTĀJS apņemas veikt samaksu par Pakalpojumu saskaņā ar šī Līguma noteikumiem.
2. **LĪGUMA SUMMA UN SAMAKSAS KĀRTĪBA**
	1. Līguma **kopējā summa** par Pakalpojuma sniegšanu **nevar pārsniegt EUR 41 999.99 (četrdesmit viens tūkstotis deviņi simti deviņdesmit deviņi *euro,* 99 centi)**, neieskaitot pievienotās vērtības nodokli.
	2. Mēneša abonēšanas maksas, turpmāk – **Abonēšanas maksas**, kas ir saistošas aprēķinot samaksu par Pakalpojuma sniegšanu, ir norādītas Līguma pielikumā Nr.2 (Finanšu piedāvājums). Abonēšanas maksa par noteiktā ātruma Interneta pieslēguma pakalpojuma abonēšanu nevar paaugstināties visa Līguma izpildes laikā, izņemot gadījumus, kad piedāvātās mēneša abonēšanas maksas palielināšana Līguma darbības termiņā var tikt saistīta ar izmaiņām Interneta tīkla risinājuma specifikācijā un/vai funkcionalitātē. Šādā gadījumā mēneša abonēšanas maksa par noteiktā ātruma Interneta pieslēguma pakalpojuma abonēšanu var tikt paaugstināta, bet ne vairāk kā par 10% (desmit procentiem) no sākotnējas, par ko puses savstarpēji rakstiski vienojas.
	3. Puses vienojas, ka Abonēšanas maksas ietver visas izmaksas, kas saistītas ar Līguma izpildi, darbaspēka, transporta izmaksas, valstī noteiktās nodevas un nodokļi (izņemot PVN) un pārējās izmaksas (peļņu un ar riska faktoriem saistītās izmaksas), kas saistītas ar Līguma pilnīgu un kvalitatīvu izpildi. Nekāda veida papildus maksājumi no PASŪTĪTĀJA IZPILDĪTĀJAM netiek paredzēti.
	4. Mēneša abonēšanas maksa publiskā Internet tīkla pieslēguma ātruma izmaiņu (palielināšanas/samazināšanas) pieteikuma gadījumā tiek aprēķināta saskaņā ar Abonēšanas maksām proporcionāli mēneša dienām, kad tika nodrošināts konkrēts pieslēguma ātrums.
	5. PASŪTĪTĀJS pieņem un atzīst par derīgiem bez paraksta un zīmoga IZPILDĪTĀJA elektroniski sagatavotos rēķinus, ja tie tiek noformēti atbilstoši normatīvo aktu prasībām. Pretējā gadījumā IZPILDĪTĀJAM jāiesniedz PASŪTĪTĀJAM rēķins rakstveidā.
	6. PASŪTĪTĀJS veic IZPILDĪTĀJAM samaksu par iepriekšējā mēnesī saņemto Pakalpojumu ne vēlāk kā 10 (desmit) dienu laikā no brīža, kad IZPILDĪTĀJS ir iesniedzis rēķinu uz e-pasta adresi: info@zva.gov.lv.
	7. Pievienotās vērtības nodokļa vai citu nodokļu/nodevu izmaiņu gadījumā, Puses, bez papildus grozījumu veikšanas Līguma tekstā, veicamajiem maksājumiem piemēro spēkā esošo pievienotās vērtības nodokļa vai citu nodokļu/nodevu likmi.
	8. PASŪTĪTĀJS samaksu veic ar pārskaitījumu uz IZPILDĪTĀJA šajā Līgumā norādīto bankas norēķinu kontu.
	9. Par apmaksas datumu tiek uzskatīta diena, kad naudas summa ir pārskaitīta no PASŪTĪTĀJA bankas konta uz IZPILDĪTĀJA šajā Līgumā norādīto norēķinu kontu un kad PASŪTĪTĀJS spēj uzrādīt bankas apliecinātu maksājuma uzdevumu (pārvedumu).
	10. PASŪTĪTĀJS ir tiesīgs jebkurā brīdī ieturēt viņam no IZPILDĪTĀJA pienākošos maksājumus (zaudējumus, līgumsodus utt.), veicot norēķinus ar IZPILDĪTĀJU.
3. **PUŠU SAISTĪBAS UN TIESĪBAS**
	1. **PASŪTĪTĀJS:**
		1. nodrošina IZPILDĪTĀJU ar līgumsaistību izpildei nepieciešamo informāciju un organizatorisko palīdzību;
		2. iepriekš saskaņotajā laikā nodrošina IZPILDĪTĀJA darbinieku iekļūšanu PASŪTĪTĀJA telpās un ārpus tām PASŪTĪTĀJA atbildīgā pārstāvja klātbūtnē Pakalpojuma sniegšanai;
		3. samaksā IZPILDĪTĀJAM par kvalitatīvi un Līguma noteikumiem atbilstoši sniegto Pakalpojumu saskaņā ar Līguma nosacījumiem;
		4. ir tiesīgs no IZPILDĪTĀJA saņemt informāciju par Pakalpojuma izpildes gaitu un PASŪTĪTĀJA interesējošiem jautājumiem saistībā ar to;
		5. ir tiesīgs no IZPILDĪTĀJA saņemto informāciju izpaust trešajām pusēm un izmantot to pēc saviem ieskatiem;
		6. ir tiesīgs jebkurā brīdī ieturēt viņam no IZPILDĪTĀJA pienākošos maksājumus (zaudējumus, līgumsodus utt.), veicot norēķinus ar IZPILDĪTĀJU.
	2. **IZPILDĪTĀJS:**
		1. apņemas ar savu darbību nodrošināt Pakalpojuma izpildi saskaņā ar savu Piedāvājumu, šo Līgumu un tajā minētā kvalitātē un noteiktā termiņā. IZPILDĪTĀJS uzņemas pilnu atbildību par sava izpildītā darba kvalitāti;
		2. sagatavo un piesūta rēķinus PASŪTĪTĀJAM par sniegto Pakalpojumu saskaņā ar Līguma noteikumiem;
		3. IZPILDĪTĀJAM ir pienākums nepieļaut darbības, kas varētu novest pie komercnoslēpumu, dienesta un/vai darījumu noslēpumu apdraudēšanas vai aizskaršanas. IZPILDĪTĀJA darbinieki, kuri pārkāpuši iepriekš minētos nosacījumus, nav tiesīgi turpināt darbus, līdz ar to IZPILDĪTĀJAM ir pienākums aizstāt minētos darbiniekus ar citiem;
		4. IZPILDĪTĀJS apliecina, ka ir informēts par PASŪTĪTĀJA ieviesto Informācijas drošības pārvaldības sistēmu atbilstoši ISO/IEC 27001:2013 standartam, un apņemas ievērot Pakalpojuma izpildes gaitas atbilstību ISO/IEC 27001:2013 standarta prasībām.
4. **PUŠU ATBILDĪBA UN LĪGUMSODS**
	1. Puses atbild viena otrai par tiešajiem zaudējumiem, kas otrai Pusei nodarīti viņu ļaunprātības vai neuzmanības dēļ, izņemot neiegūto peļņu.
	2. Par zaudējumiem, ko nodarījušas trešās personas, Puse atbild tikai tad, ja tā pati, pretēji Līgumam, devusi iespēju šo zaudējumu nodarīt, vai kad tā varējusi zaudējumus novērst.
	3. Ja IZPILDĪTĀJS neievēro Līguma Pielikumā Nr.1 noteiktos pieslēgumu ierīkošanas un Pakalpojuma pieejamības termiņus, PASŪTĪTĀJS ir tiesīgs aprēķināt IZPILDĪTĀJAM līgumsodu par katru nokavēto dienu 1 % (viena procenta) apmērā no Līguma kopējās summas bez PVN.
	4. Par apmaksas kavējumu, izņemot gadījumus, kad tāds kavējums radies IZPILDĪTĀJA darbības un/vai bezdarbības rezultātā, IZPILDĪTĀJS ir tiesīgs aprēķināt PASŪTĪTĀJAM līgumsodu par katru kavēto maksājuma dienu 0,5% (nulle komats pieci procenti) apmērā no nokavētā maksājuma summas.
	5. Par Pakalpojuma sniegšanas kārtības vai Reakcijas laiku neievērošanu (Līguma pielikums Nr.1 - Tehniskais piedāvājums), PASŪTĪTĀJS ir tiesīgs aprēķināt IZPILDĪTĀJAM līgumsodus par katru konstatēto gadījumu:
		1. Par kritiskas prioritātes pieteikumiem – 40,00 EUR par katru nokavēto stundu;
		2. Par augstas prioritātes pieteikumiem – 30,00 EUR par katru nokavēto stundu;
		3. Par normālas prioritātes pieteikumiem – 20,00 EUR par katru nokavēto stundu.
	6. Līguma darbības laikā Pusēm aprēķināmo līgumsodu kopējā summa nevar būt lielākā par 10% (desmit procenti) no Līguma kopējās summas bez PVN.
	7. Līgumsoda samaksa neatbrīvo puses no līgumsaistību pilnīgas un pienācīgas izpildes.
5. **NEPĀRVARAMA VARA**
	1. Puses tiek atbrīvotas no atbildības par Līgumā norādīto saistību pilnīgu vai daļēju neizpildi, ja tā radusies nepārvaramas varas rezultātā, kuru Puses nevarēja paredzēt un novērst, ietekmēt un par kuras rašanos tās nevar būt atbildīgas.
	2. Pusei, kura tikusi pakļauta nepārvaramas varas apstākļu iedarbībai, 10 (desmit) darba dienu laikā rakstiski jābrīdina otra Puse par nepārvaramā apstākļa, kurš traucē Līgumsaistību izpildi, rašanos, veidu un iespējamo darbības ilgumu, nosūtot šo informāciju ierakstītā vēstulē uz šajā Līgumā norādīto Puses adresi,ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu. Ja Puse savlaicīgi nepaziņo par iepriekš minēto apstākļu iestāšanos, tā zaudē tiesības atsaukties uz tiem, izņemot gadījumus, kad pats radušais nepārvaramās varas apstāklis traucē nosūtīt šādu paziņojumu.
	3. Ja nepārvaramas varas apstākļu dēļ Līgumu nav iespējams izpildīt ilgāk par 3 (trīs) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Puse nevar prasīt atlīdzināt zaudējumus, kas radušies šī Līguma laušanas rezultātā.
6. **LĪGUMA DARBĪBAS TERMIŅŠ**
	1. Līgums stājas spēkā ar tā abpusējas parakstīšanas brīdi, un ir spēkā 36 (trīsdesmit sešus) mēnešus no Pakalpojuma sniegšanas uzsākšanas vai līdz brīdim, kad kopējā par Pakalpojuma sniegšanu IZPILDĪTĀJAM samaksātā summa sasniedz **EUR 41 999.99 (četrdesmit viens tūkstotis deviņi simti deviņdesmit deviņi *euro,* 99 centi)**, neieskaitot pievienotās vērtības nodokli, atkarībā no tā, kurš nosacījums iestāsies pirmais.
	2. Puses var izbeigt Līguma darbību pirms termiņa, noslēdzot attiecīgo rakstveida vienošanos.
	3. PASŪTĪTĀJAM ir tiesības vienpusēji atkāpties no Līguma bez iemeslu paskaidrošanas un IZPILDĪTĀJA piekrišanas jebkurā laikā, brīdinot par to IZPILDĪTĀJU rakstveidā vismaz 30 (trīsdesmit) kalendārās dienas iepriekš un samaksājot IZPILDĪTĀJAM par Līguma noteikumiem atbilstoši veikto un pieņemto Pakalpojuma apjomu.
	4. PASŪTĪTĀJAM ir tiesības nekavējoties vienpusēji atkāpties no Līguma, brīdinot par to IZPILDĪTĀJU, ja IZPILDĪTĀJS neatbilst Iepirkumā izvirzītājām kvalifikācijas prasībām vai nespēj nodrošināt Pakalpojumu atbilstoši tehniskajām prasībām.
	5. IZPILDĪTĀJAM ir tiesības vienpusēji izbeigt šo Līgumu gadījumā, ja PASŪTĪTĀJS pārkāpj šī Līguma noteikumus un 30 (trīsdesmit) darba dienu laikā no rakstiska paziņojuma saņemšanas dienas nav novērsis IZPILDĪTĀJA norādīto Līguma pārkāpumu (veicis samaksu). Šajā gadījumā PASŪTĪTĀJA pienākums ir samaksāt IZPILDĪTĀJAM par faktiski veikto darbu apjomu un citus Līgumā paredzētos maksājumus.
7. **KONFIDENCIALITĀTE**
	1. Konfidenciāla ir visa un jebkāda Līguma darbības laikā iegūtā informācija par otru Pusi, kuru šī otrā Puse ir norādījusi kā Konfidenciālu.
	2. Katrai no Pusēm ar vislielāko rūpību un uzmanību jārūpējas par informācijas drošību un aizsardzību.
	3. Puses apņemas sniegt informāciju saviem darbiniekiem un/vai pārstāvjiem tikai nepieciešamības gadījumā un tādā apjomā, kas nepieciešams tikai Līguma izpildei.
	4. IZPILDĪTĀJS apņemas nekavējoties informēt PASŪTĪTĀJU par jebkuras trešās puses mēģinājumiem iegūt no IZPILDĪTĀJA (tā darbiniekiem, apakšuzņēmējiem) informāciju, ko tas ieguvis no PASŪTĪTĀJA un/vai, kura tam uzticētā Līguma izpildes laikā.
	5. Par konfidenciālu netiek uzskatīts Līguma esamības fakts un tā priekšmets.
	6. Informācija netiek uzskatīta par konfidenciālu, ja tai jābūt vai tā kļuvusi publiski pieejama saskaņā ar normatīvajiem aktiem.
8. **PĀRĒJIE NOSACĪJUM**
	1. Līgumā vai tā pielikumos ietvertie nosacījumi var tikt grozīti vai papildināti tajā gadījumā, ja Puses vai to pilnvarotie pārstāvji paraksta papildus vienošanās protokolu. Jebkuras Līguma izmaiņas vai papildinājumi tiek noformēti rakstveidā, izņemot 8.6. punktā minēto gadījumu, un kļūst par šī Līguma neatņemamu sastāvdaļu.
	2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tās pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	3. Visi šajā Līgumā neatrunātie jautājumi tiek regulēti saskaņā ar Latvijas Republikā spēkā esošajiem normatīvajiem aktiem.
	4. Pušu domstarpības, kas saistītas ar Līguma izpildi, tiek risinātas vienošanās ceļā. Gadījumā, ja Puses nevienojas, tad strīdu nodod izskatīšanai tiesā Latvijas Republikas normatīvajos aktos paredzētajā kārtībā.
	5. Līgums ir saistošs Pušu tiesību un saistību pārņēmējiem.
	6. Pušu pilnvarotie pārstāvji šī Līguma saistību izpildē, kuri, tai skaitā ir pilnvaroti savstarpēji saskaņot publiskā Internet tīkla pieslēguma ātruma izmaiņu (palielināšanas/samazināšanas) pieteikumus un termiņus:

|  |  |
| --- | --- |
| No PASŪTĪTĀJA puses:Vārds, uzvārds: **Andris Ķirpis**Adrese: Jeriskas iela 15, Rīga, LV - 1003Tālrunis: \_\_\_E-pasts: \_\_\_  | No Izpildītāja puses:Vārds, uzvārds: **Karīna Palmakovska**Adrese: Dzirnavu 105, Rīga, LV-1011Tālrunis: \_\_\_E-pasts: \_\_\_ |

* 1. Pušu 8.6.punktā minētie pilnvarotie pārstāvji ir atbildīgi par Līgumā noteikto saistību izpildes uzraudzīšanu. Pilnvaroto pārstāvju nomaiņas gadījumā, Puse 3 (trīs) dienu laikā paziņo par to otrai Pusei, nosūtot attiecīgo informāciju uz 9.sadaļā minēto faksu/e-pasta adresi.
	2. Juridiskās puses vai bankas rekvizītu maiņas gadījumā Pušu pienākums ir 10 (desmit) darba dienu laikā rakstiski paziņot par to otrai Pusei.
	3. Līgums sastādīts 2 (divos) vienādos eksemplāros latviešu valodā, katrs uz 13 (trīspadsmit) lapām, no kuriem viens atrodas pie PASŪTĪTĀJA, un viens pie IZPILDĪTĀJA. Abiem Līguma eksemplāriem ir vienāds juridiskais spēks.
1. **PUŠU REKVIZĪTI**

|  |  |
| --- | --- |
| **PASŪTĪTĀJS:****Zāļu valsts aģentūra**Juridiskā adrese: Rīga, Jersikas iela 15, LV-1003Reģistrācijas numurs: 90001836181Telefons: 67078440; fakss: 67078428e-pasts: info@zva.gov.lv Valsts kases Rīgas norēķinu centrsLV24TREL9290579005000BIC: TRELLV22Direktors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Svens Henkuzensz.v. | **IZPILDĪTĀJS:****SIA Lattelecom**Juridiskā adrese: Dzirnavu iela 105, Rīga, LV- 1011Reģistrācijas numurs: 40003052786Telefons: 67055000; fakss: 67055481Banka: AS SwedbankBankas kods: HABALV22Bankas konts: LV05HABA000140X040000Pilnvarotā persona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ivars Dzalbez.v. |